Ali bobo va qirq qaroqchi sarguzashtlari

„Ali bobo va qirq qaroqchi sarguzashtlari“ – Sovet oʻzbek rejissori Latif Fayziyev va hind rejissori Umesh MehraningUmesh Mexra birinchi ishi (ikkinchi hamkorlikdagi ishi 1984-yilda suratga olingan „Muhabbat haqida afsona“ filmidir.PRIKLYuChYeNIYa ALI-BABI I SOROKA RAZBOYNIKOV (1979) Kino-teatr.ru

 Filmning qisqacha mazmuni 
Mazkur film „Ming bir kecha“ ertaklari asosida melodrama, komediya va myuzikl koʻrinishadagi ertakka asoslanib ishlangan. Filmning asosiy gʻoyasi bechorahol oʻtinchi Alibobo haqida boʻlib, u qaroqchilarning gʻorida mislsiz boylik topib oladi. Akasi Qosim esa ochkoʻzligi tufayli halok boʻladi. 

 Asl manbalardagi farqlar 
Ushbu filmda bir qancha timsollar, lavhalar „Alibobo va 40 qaroqchilar“ arab tili ertagida boʻlmagan joylari: Gulobod shahri aholisi va hukmdor va xalq oʻrtasidagi ijtimoiy munosabatlar, shaharda ichimlik suvi savdosi tufayli suv taʼminotidagi muammolar, bumerang va kabutarlardan xat tashuvchi sifatida foydalanish, Hindistonning chekka hududlarida fitna va saroy toʻntarilishi, poroxni portlovchi modda sifatida ishlatishi ifodalangan. Shahar hukmdori va qaroqchilar boshligʻining gʻarazli manfaatlari – bir kishining ikki xil qiyofada (ham Gulobod hukmdori, ham Abu Hasan) ochib beriladi.

Adabiyot manbalarida keltirilishicha, barcha voqealar jarayoni Eronda boʻlib oʻtadi, Marjona esa faqat joriya qiz boʻlib, asar yakunida Alibobo uyini qaroqchilardan qutqarib, oilaga singil sifatida qabul qilinadi.

 Rollarda 

 Dharmendra (sovet talqini titrlarida – Darmendra) – Alibobo
 Hema Malini – Marjona
 Rolan Bikov – qaroqchilar boshligʻi Abu Hasan / Gulobod hukmdori
 Zikir Muhamedjonov – Yusuf, Aliboboning otasi
 Sofiko Chiaureli – Zamira, Aliboboning onasi
 Yoqub Ahmedov – Aliboboning akasi – Qosim
 Zinat Aman – Fotima
 Xoʻjadurdi Narliyev – Hamid
 Frunzik Mkrtchyan – Mustafo karvonboshisi
 Hamza Umarov – Ahmad Kallakesar
 Javlon Hamroyev – Muhammad – pichoq uloqtiruvchi
 Yelena Sanayeva – gʻor parisi
 Madan Puri – Fotimaning otasi
 Prem Chopra – Roja Shamshir tigʻyogʻlamachi (filmning sovet versiyasi titrlarida Prem Chopra va Pinchu Kapur rollari qorishib ketgan)
 Pinchu Kapur – Roja, Marjonaning otasi (filmning sovet talqini titrlarida Prem Chopra va Pinchu Kapur rollari qorishib ketgan)
 R.Anand – shifokor
 S.Divanov, K.Abduraimov – Ali boboning doʻstlari

 Filmning yaratilishi va tarixi 
Ushbu film Markaziy Osiyoning choʻl va meʼmoriy shahar manzaralari, hind qoʻshiqlari, raqslari va jang sahnalari bilan toʻldiriladi. Mazkur filmdagi voqealar SSSR hududida va Hindistonda suratga olingan. Suratga olish ishlarining 70 foizi asosan Oʻzbekistonda boʻlib oʻtgan. Asosiy syujetga boy sahnalar Buxoro, Toshkent va qoʻshni Dushanbeda suratga olinadi. Bosh rollarni turli millat vakillaridan tashkil topgan hind, rus, arman, oʻzbek, gruzin, turkman va qirgʻiz sovet kinosi yulduzlari ijro etgan.

 Soundtrek 
Hindiston kino sanʼatida shakllangan anʼanaga koʻra, sahna ortida hindistonlik qoʻshiqchilar Lata Mangeshkar va uning singlisi Asha Bhosle, shuningdek, taniqli hind kino aktyori va qoʻshiqchisi Kishore Kumar tomonidan qoʻshiqlar ijro etiladi. Filmning sovet talqinida 3 ta, hindchasida 5 ta qoʻshiq ijro etilgan. 

 Mukofotlar 

 1980-yil – Dushanbeda boʻlib oʻtgan Butunittifoq 13-kinofestivalida taqdim etilgan va mukofotlarga sazovor boʻlganKINO: Ensiklopedicheskiy slovar, glavniy redaktor S. I. Yutkevich, M. Sovetskaya ensiklopediya, 1987, s.83

(rassomlar ishi uchun mukofot)

 1981-yil – Belgrad kinofestivalida.

 Filmning ikki talqini 
Hindistonda ishlab chiqarilgani Sovet talqinidan 24 daqiqaga koʻproq. Hindchasida qaroqchilar sehrli gʻordan chiqib ketishi va ularning dasht boʻylab yugurishi bilan boshlanadi. Sovet talqinida („Asrlar davomida saqlanib qolgan afsonalar, bizga olislardan kirib keladi…“) muallif ovozi bilan boshlanadi, soʻng savdo karvoni choʻl boʻylab oʻtayotgan epizodga singib ketadi. Hind variantida koʻproq jang sahnalar va portlashlar mavjud.

 Qiziqarli faktlar 

 Filmdagi asosiy ayol rollari dastlab 2 ta boʻlgan: Fotima va Marjona. Lekin Rolan Bikov ayniqsa rafiqasi uchun uchinchi rolni oʻylab topadi: gʻor parisi. Bu qaroqchilar boshligʻiga soʻzsiz i toat etadigan goʻzal ayol qiyofasidagi pari. Ayni shu gʻor parisi (ruhi) asosiy rolni oʻynagan.
 Qaroqchilarning boshligʻi Abu Hasan deb ataladi, bu arabchadan soʻzma-soʻz tarjimada Hasanning otasi degan maʼnoni anglatadi. Arab anʼanalariga koʻra, toʻngʻich farzand tugʻilgandan soʻng, ota-onalar uni Abu (ota) va Umm (ona) prefikslari bilan uning ismi bilan chaqira boshlaydilar. Shuning uchun ismga qarab, qaroqchilar boshligʻida Hasan ismli oʻgʻli borligi maʼlum boʻladi. Lekin na filmda, na kitobda bu haqda ogʻiz ochilmagan.

 Manbalar 

 Tomosha qilish uchun 
Priklyucheniya Ali Babi i soroka razboynikov Youtube.com

Turkum:Sovet jangovar sarguzasht filmlari
Turkum:Oʻzbekistonda suratga olingan filmlar
Turkum:Samarqandda suratga olingan filmlar